**SPLOŠNA MERILA PRI OCENJEVANJU ZNANJA:**

**Ocena se oblikuje na osnovi naslednjih elementov (odvisno od učnega predmeta):**

 razumevanje vprašanja,

 analiza problema,

 argumentacija,

 relevantnost odgovora,

 povezovanje pojmov,

 ponazoritev s primeri.

**Ustno:**

Ocena odlično (5): dijak samostojno podrobno odgovori na vprašanje, vsebine

smiselno povezuje, logično sklepa in znanje prenaša tudi na konkretne izvirne

primere iz prakse;

Ocena prav dobro (4): dijak samostojno odgovori na vprašanje, ne potrebuje

podvprašanj, vsebine povezuje in logično sklepa:

Ocena dobro (3): dijak zna našteti pojme in odgovori na vprašanje s pomočjo

občasnih posameznih podvprašanj;

Ocena zadostno (2): dijak zna našteti pojme, odgovarja le z osnovnimi, najvažnejšimi

dejstvi, izpušča podrobnosti,odgovor zna utemeljiti le z dodatno pomočjo učitelja,

odgovarja lahko samo s pomočjo zastavljenih dodatnih vprašanj.

**Pisno preverjanje znanja:**

Meje za oceno so sledeče:

Od 48 do 55 % je meja za oceno ZADOSTNO

Od 60 do 67 % je meja za oceno DOBRO

Od 75 do 82 % je meja za oceno PRAV DOBRO

Od 88 do 95 % je meja za oceno ODLIČNO

Kriterij lahko učitelj prilagodi specifični obliki testa.

Gimnazija Jurija Vege Idrija

**SPLOŠNI MINIMALNI STANDARDI STROKOVNEGA AKTIVA**

 zna opredeliti predmet proučevanja posameznega predmetnega področja;

 pozna osnovno strokovno terminologijo in jo pravilno uporablja;

 zna opredeliti osnovne strokovne pojme;

 zna opisati značilnosti procesov in pojavov, ki so specifika posameznega

strokovnega področja;

 kompetence razvije le do osnovnih stopenj ter je pri njihovem izkazovanju

nesamostojen in manj zanesljiv;

 aktivno sodeluje pri obravnavi učne snovi.

Pri zaključevanju ocene se enakovredno upoštevajo vse ocene, pridobljene med

šolskim letom vključno s popravljenimi.

**SPREJEMNI, POPRAVNI, PREDMETNI IN DOPOLNILNI ZPITI**:

Izpiti so praviloma ustni, opravljajo se pred imenovano komisijo.

Kandidat izvleče listek z vprašanji, nato pa ima 15 minut za pripravo. Odgovor traja

do 15 minut.

Veljajo enaki kriteriji kot za ustno ocenjevanje.

MERILA IN NAČIN PRIDOBIVANJA OCEN PRI POSAMEZNIH PREDMETIH

**ZGODOVINA**

Dijak v šolskem letu pridobi najmanj eno ustno oceno, najmanj eno oceno v

redovalnem obdobju ter tekom šolskega leta najmanj tri ocene.